1. õpi nautima lihtsaid asju - lapse naer, värsket leiba taluvõiga    2. Julge elada- käi erinevatel koolitustel, uuskasutuskeskustes või  käsitöölaatadel    3. Puhka öösel ja päeval - leia päevas 2x10 min. kus sa mitte midagi ei tee, millestki ei mõtle, lihtsalt oled    4. Arenda loomingulisust-pea blogi, mine kunsti või huviringi    5. Ole endaga aus-püüa eristada mida tahab saavutada või omada sinu ego ja mida hing. Üdjuhul nõuab ego asju ja seiklusi, mida saab raha eest. Hingel on vaja ilu, rõõmu ja seltskonda. Armastust.  Anna egole minimaalselt vajalik ning keskendu sellele, et luua ja tuua oma ellu  kõike, mille järele hüüab sinu hing. Paraku kipub minema nii, et mida saab raha eest, sellest ei ole mõne aja pärast küllalt, üsna pea tahad veel suuremat, paremat, ilusamat. Hingele ruumi tegemine annab hingerahu.    6. Jälgi oma mõtteid ja enesesisendusi-kas sa rõõmustad, kui hommikul endale peeglist silma vaatad? Ku sind pildistatakse kas pobised, et sellise soenguga sa küll ei tahaks. Kui küsitakse nõu, kas julged anda? Kui saad sõna millegi hinnangu andmiseks, kas alustad lausega "Kõik on juba  eespool öeldud" või "Ma ei oskagi midagi öelda". Kas julged paluda abi ja toetust. Sul on õigus olla, teha, võtta vastu abi ja toetada teisi. Esineda. Sa oled ilus ja väärtuslik. Kui sa ei usu, hoia lihtsalt selg ja kehahoiak sirge ning zestid ja sõnad väärikad.    7. Tee mis on sinu võimuses. Ja edasi ära muretse, sest mure on tagurpidi palve. Oma muremõttega annad jõudu negatiivsele. Mõtle ja kujuta head! Sina saad valida, mida mõtled- kui sa tahad ja piisavalt harjutad.    8. Ära küsi  teiselt inimeselt- noh kuidas siis läheb? Sest vastust sa tead- tööl on kiire või on lihtsalt kiire. Selle asemel küsi näiteks- mis su elus praegu toimub? Püüa vestluspartneri pilgu ja märksõnade tagant mõista, mida inimene tegelikult öelda tahab.    9. Kõik mis sa kuuled, näed, mõtled, ütled ja sööd on kõige olulisem, sest su alateadvus registreerib ja salvestab pidevalt. Kuidas sa ärkad, mida sa märkad ja kuidas asjasse suhtud.. Võta vihmast ilma kui võimalust olla hubases kodus ja kuulata  piiskade krabinat aknal. Pane ilus küünal põlema ja koo. Eriti hoolikalt pööra tähelepanu viimasele tunnile ennem magamaminekut. Jälgi mida sa oma alateadvusele enne töötlemisaega pakud.    10. Õpi mediteerima- tegelikult sa juba oskad mediteerida. Võib olla sa kohvitad, võib olla sõidad autoga nii, et ei märka kuidas sa kohale jõudsid. Öeldakse et kõik meie hädad tulevad sellest, et me ei suuda olla üksi vaiksuses, mitte midagi tegemata-ehk et me ei suuda mediteerida.    ***  Antud  kümme punkti on välja kirjutatud okt (vist oli) kuu Anne ja Stiilist keegi jooga õpetaja oli seal kirjutanud. Sel hetkel kui ma seda lugesin, oli mul tõsine kass ja madalseis. Kõigist oli nii kahju( no ok somaalia lastest ja birma väikestest ei olnud) ja iga asi ajas pisarad silma. Aga seda artiklit lugedes lõi nagu pirn peas põlema! Mingi selgusehetk nagu tabas mind. Sellepärast kirjutasin ka selle välja ja panen siia, et ikka silma ees oleks, kui jälle asi käest kipub minema.  Tegelikult ma tean, et  kõik mu hädad hakkavad peast- minu oma mõtetest ja ülemõtlemisest...  Ühesõnaga tuleb vähem mõelda ja kui ma üldse midagi mõtlen siis ainult häid mõtteid!    ***  Ja tänu sellele oli mul väga tore nädalavahetus! Laupäeva hommikupoole koristasin natuke kodus, sättisin kõik korda, et kui salongist tulen, teen tuled ahju, panen liha praadima, sauna kütte... Salongis sujus kõik, käisin juuksuris, lasin ilusa patsi punuda juustesse :) Pärast käisin poest läbi, võtsin pudeli veini ja  piparkoogitaigna, mitu karpi teed ja mandariine. Õhtul käisime saunas, nii hea oli kodus olla, kõik oli korras ja mõnus. Vein läks küll meelest lahti korkida, siis kui meelde tuli oli juba täitsa öö :) Eks jääb teiseks korraks. Eilne päev ka oli väga mõnus, kui muidugi välja arvata need piparkoogisd ja shokolaadi keeks mis ma sisse pugisin, aga las olla, küll ma need välja kõnnin jälle!  Ühesõnaga meel on rõõmus:)!